**GIMNAZIJA SISAK**

ŠKOLSKA GODINA 2024./25.

**ELEMENTI I KRITERIJI VREDNOVANJA U NASTAVI GEOGRAFIJE**

Ocjenjivanje i vrednovanje u nastavi geografije provodi se tijekom školske godine, (brojčano i opisno).

|  |  |  |  |
| --- | --- | --- | --- |
| **Element vrednovanja** | **Oblik provjeravanja i ocjenjivanja** | **Oblik** | **Kriterij** |
| Geografska znanja | -poznavanje i primjena ključnih pojmova  -stupanj usvojenosti obrazovnih sadržaja  -poznavanje, opisivanje i uspoređivanje prostornih struktura i procesa | pisano, usmeno | točnost i kvaliteta odgovora;  brzina reakcija; samostalnost |
| Geografsko istraživanje i vještine | praktične vještine: (orijentacija u prostoru, izrada grafičkih priloga: grafikona, tematskih karata, dijagrama, prezentacija, postera, plakata, samostalnih radova);  kognitivne vještine (analiza grafičkih priloga; zaključivanje na temelju skica, grafikona, profila, tematskih karata, dijagrama, fotografija, prezentacija, postera, plakata, brojčanih podataka, uočavanja međuovisnosti među pojavama i procesima) | pisano, usmeno, praktično | točnost, preciznost, samostalnost, preglednost;  primjena statističkih i grafičkih metoda; prezentacijske vještine |
| Kartografska pismenost | poznavanje elemenata i sadržaja svih vrsta geografskih karata;  upotreba geografskih karata,  korištenje slijepih karata.  orijentacija u prostoru | Pisano (slijepe karte), usmeno, praktično | orijentacija i snalaženje na geografskoj karti; čitanje i interpretacija sadržaja karata; pravilno pisanje geografskih imena |

**KRITERIJI ZA VREDNOVANJE ODREĐENOG ELEMENTA**

Razina usvojenosti ishoda: **IZVRSNA**

|  |  |  |
| --- | --- | --- |
| **GEOGRAFSKA ZNANJA** | **GEOGRAFSKO ISTRAŽIVANJE I VJEŠTINE** | **KARTOGRAFSKA PISMENOST** |
| brzo i točno odgovara na postavljeno pitanje  gradivo je usvojeno sa razumijevanjem,  proširuje ga vlastitim iskustvom  samostalno izvodi zaključke bez pomoći nastavnika  povezuje nastavno gradivo s ostalim predmetima | detaljno analizira slikovne i grafičke materijale  samostalno obrazlaže i dokazuje geografske pojave i procese  izvodi zaključke i uočava uzročno-posljedične veze  točno i brzo analizira kartografske, grafičke i slikovne priloge samostalno donosi zaključke  pokazuje logičko zaključivanje i povezivanje sa životnom praksom | brzo, točno i samostalno pokazuje i „čita“ geografske pojmove  samostalno rješava slijepe karte  uspješno koristi geografsku kartu pri orijentaciji u prostoru |

Razina usvojenosti: **VRLO DOBRA**

|  |  |  |
| --- | --- | --- |
| **GEOGRAFSKA ZNANJA** | **GEOGRAFSKO ISTRAŽIVANJE I VJEŠTINE** | **KARTOGRAFSKA PISMENOST** |
| sporije odgovara na postavljena pitanje,  bez pomoći nastavnika  kvaliteta znanja je točna i opširna,  usvaja gradivo sa razumijevanjem  ključni pojmovi su gotovo u potpunosti usvojeni | točno ali sporije, uočava geografske pojave i procese  samostalno izvodi zaključke pri analizi geografskih problema  logično obrazlaže i dokazuje osnovne geografske pojave i procese  pokazuje logičko zaključivanje i povezivanje s životnom praksom | samostalno ali sporije, pokazuje i „čita“ geografske pojmove  povezuje i „čita“ naučeno gradivo sa karte  analizira kartografske priloge i donosi zaključke  uspješno koristi kartu pri orijentaciji u prostoru |

Razina usvojenosti: **DOBRA**

|  |  |  |
| --- | --- | --- |
| **GEOGRAFSKA ZNANJA** | **GEOGRAFSKO ISTRAŽIVANJE I VJEŠTINE** | **KARTOGRAFSKA PISMENOST** |
| reakcija učenika na postavljeno pitanje je spora i uz pomoć nastavnika  razumije sadržaje i djelomično primjenjuje stečena znanja | djelomično i nepotpuno izvodi zaključke pri analizi geografskih problema  teže povezuje gradivo sa ostalim nastavnim predmetima  polagano i uz učiteljevu pomoć uočava geografske pojave i procese | većinu zadanih pojmova pokazuje točno  djelomično razvijena kartografska pismenost  prepoznaje pojedine geografske sadržaje na karti, koristi se njima uz učiteljevu pomoć |

Razina usvojenosti: **ZADOVOLJAVAJUĆA**

|  |  |  |
| --- | --- | --- |
| **GEOGRAFSKA ZNANJA** | **GEOGRAFSKO ISTRAŽIVANJE I VJEŠTINE** | **KARTOGRAFSKA PISMENOST** |
| nepotpuna kvaliteta znanja  otežano povezuje stečena znanja s konkretnim primjerima  djelomično i površno odgovara na pitanja | površno, uz učiteljevu pomoć uočava geografske pojave i procese  površno povezuje nastavno gradivo s ostalim temama i predmetima  površno i uz učiteljevu pomoć izvodi zaključke pri analizi geografskih problema  površno logički zaključuje i povezuje s životnom praksom | površno pokazuje zadane pojmove na karti  teško uočava i prepoznaje pojedine sadržaje na karti  djelomično „čita“ i koristi kartu  pri orijentaciji u prostoru snalazi se isključivo uz pomoć učitelja  oskudno razvijena kartografska pismenost |

Razina usvojenosti: **NEZADOVOLJAVAJUĆA**

|  |  |  |
| --- | --- | --- |
| **GEOGRAFSKA ZNANJA** | **GEOGRAFSKO ISTRAŽIVANJE I VJEŠTINE** | **KARTOGRAFSKA PISMENOST** |
| učenik nije usvojio ključne pojmove  ne razumije nastavne sadržaje  ne odgovara na postavljena pitanja  izjavljuje da nije spreman | nesuvislo uočava geografske pojave i procese  ne povezuje nastavno gradivo s ostalim temama i predmetima  izvodi krive zaključke | ne prepoznaje osnovne geografske pojmove  nema razvijenu kartografsku pismenost  ne uočava i ne prepoznaje pojedine geografske sadržaje na karti |

Vrijednosti za granice ocjena kod pisanog provjeravanja geografskih znanja i vještina

|  |  |
| --- | --- |
| **Postotak ( %) bodova** | **Ocjena** |
| 90-100 | Izvrstan (5) |
| 81-89 | Vrlo dobar (4) |
| 61-79 | Dobar (3) |
| 50-60 | Dovoljan (2) |
| 0 -49 | Nedovoljan (1) |

**Vrednovanje učeničkih radova – plakata, referata i prezentacija**

|  |  |  |
| --- | --- | --- |
| **Elementi vrednovanja** | **Praćenje i vrednovanje učenika** | **Ocjena** |
| - Usvojenost znanja  - Originalnost i samostalnost u izboru teme  - Povezivanje gradiva s ostalim temama  - Osmišljenost nastupa  - Način izlaganja  - Izgled prezentiranog rada  - Primjenjivost izabrane teme  - Listići za ponavljanje | - Izvrsno znanje, siguran nastup, velika kreativnost i urednost, velika primjenljivost u praksi | Izvrstan (5) |
| - Prilično dobro znanje, dosta siguran nastup, kreativan i uredan rad, manja primjenljivost u praksi | Vrlo dobar (4) |
| - Dobro znanje, nesiguran nastup, manja kreativnost i urednost, slabija primjenljivost u praksi | Dobar (3) |

*\*k*od *istraživačkog rada treba vrednovati sve vještine koje pomažu ostvarivanju: postavljanje pitanja, planiranje istraživanja; prikupljanje podataka, predstavljanje i analiziranje podataka; prezentacija rezultata i postupaka istraživanja*

Domaće zadaće i radni zadaci: Domaća zadaća ili radni zadaci mogu biti zadani svaki sat, a obuhvaćaju: analizu podataka i geografskih karata, pitanja iz udžbenika ili pitanja koje je postavio nastavnik, ciljani tematski zadaci (ocjenjuje se rad na rješavanju problema, prezentacija rezultata) - za svaku od provjera unutar tih elemenata učenici dobivaju ocjenu u rubriku Bilješke.

Negativna ocjena dobivena pismenom ili usmenom provjeromispravlja usmenim ili pismenim putem.

**ZAKLJUČIVANJE OCJENA**

Zaključne ocjene proizlaze na temelju svih ocjena dobivenih tijekom nastavne godine i na temelju bilješki o učeniku u rubrici *Napomene*, nije nužno rezultat aritmetičke sredine. Za odličnu ocjenu se od učenice/ka očekuje da uspješno razvija vještine usmenog i pisanog izražavanja geografskih podataka te kartografske pismenosti i samostalno donosi zaključke, povezuje ih sa sadržajima drugih nastavnih predmeta.

**Predsjednik Stručnog vijeća povijesti i geografije**

Suzana Hergešić -Barišić, prof.